stanford-oval/wikipedia huggingface dataset:
Otavan iso tietosanakirja

Otavan ison tietosanakirjan 5. osa vuodelta 1963.
Otavan iso tietosanakirja. Encyclopaedia Fennica on vuosina 1960–1965 julkaistu 10-osainen suomenkielinen tietosanakirja. Sen toimitti Ilmari Havu ja julkaisi Otava. Sarjassa on yhteensä noin 90 000 hakusanaa. Lisäksi viimeisen osan lopussa on hakemisto, jossa on aakkosjärjestyksessä sanoja ja niiden perässä viittauksia artikkeleihin, joissa on asiaa niistä. Tavallisen hakemiston lisäksi siinä on karttahakemisto. Osa artikkeleista on lainattu Isosta tietosanakirjasta. Otavan tavan mukaisesti artikkelit on kaikkein lyhimpiä lukuun ottamatta signeerattu nimilyhentein, joiden tarkoitteet selitetään osien aluissa. Kahdeksannen osan lopussa on karttaliite. Otavan isoa tietosanakirjaa on myyty yli 100 000 sarjaa.
PFK Arda Kărdžali

Profesionalei Futbolei Klub Arda Kărdžali (bulg. ПФК Арда Кърджали) on bulgarialainen jalkapalloseura Kărdžalin kaupungista. Seura pelaa kaudella 2021–22 Bulgarian korkeimmalla sarjatasolla A PFG:ssä.
Ollako vai eikö olla (täsmennyssivu)

Ollako vai eikö olla voi tarkoittaa seuraavia:
Ollako vai eikö, siinä pulma, kuuluisan monologin alku William Shakespearen Hamletissa
Ollako vai eikö olla (To Be or Not to Be), vuonna 1942 valmistunut Ernst Lubitschin ohjaama elokuva
Ollako vai eikö olla – siinä leffa! (To Be or Not to Be), vuonna 1983 valmistunut Mel Brooksin tuottama elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ollako vai eikö olla”, voi hakea sivunnimihaulla, laajalla sivunnimihaulla tai tekstihaulla.
PEWS

Eri ikäisten lasten elintoiminnot poikkeavat toisistaan. Tämä on huomioitu PEWS-pisteytyksessä.
PEWS (engl. Pediatric Early Warning Score) on lapsille soveltuva versio aikuisten NEWS-pisteytyksestä. Se on tarkoitettu havaitsemaan alle 16-vuotiaiden potilaiden voinnissa tapahtuvat muutokset sairaalassa. NEWS ei tähän tarkoitukseen sovellu, koska lasten elintoiminnot poikkeavat aikuisten elintoiminnoista. Eri maissa on erilaisia PEWS-pisteytyksiä. Suomen Sairaanhoitajat julkaisivat kansalliset PEWS-pisteet syyskuussa 2018.
PEWS-pisteet koostuvat
hengitystaajuudesta
hengitystyöstä
happisaturaatiosta
lisähapen käytöstä
systolisesta verenpaineesta
syketaajuudesta
kapillaaritäytöstä
tajunnan tasosta
Pisteytysjärjestelmässä lapset on jaettu viiteen eri ikäryhmään elintoimintojen viitearvojen perusteella. Ikäryhmät ovat
alle 3 kuukautta
3–12 kuukautta
1–5 vuotta
5–12 vuotta
yli 12 vuotta
Lapsen elintoiminnot pisteytetään sen perusteella  mitä enemmän ne poikkeavat viitearvoista, pisteitä annetaan asteikolla 1–4. Enimmäispistemäärä voi olla yhteensä 32. Yhteispistemäärän perusteella PEWS-ohje ohjaa jatkotoimista muun muassa potilaan seurannasta ja mahdollisesta lisäavun hälyttämisestä.
Elvytyksen Käypä hoito -suosituksessa todetaan, että sairaaloissa tulee olla käytössä potilaan elintoimintoja mittaava pisteytysjärjestelmä potilaan voinnin muutosten havaitsemiseen ja seurantaan. Pisteytyksellä lapsen elintoimintojen muutokset huomataan ajoissa, ennaltaehkäistään elintoimintojen romahtaminen ja lapsen ajautuminen näin elvytystilanteeseen. PEWS-pisteitä voidaan sairaaloissa käyttää myös MET-hälytyksen laukaisuun. Suomen Sairaanhoitajien ja Lääkäriliiton tavoitteena on, että lapsipotilaiden peruselintoimintojen arviointiin käytettäisiin PEWS-pisteytystä lapsen hoitopaikasta riippumatta.
Otto Rokka

| Otto Rokka> Henkilötiedot |
| --- | --- |
Syntynyt: 1993
Ammatti:  näyttelijä
Aiheesta muualla
Elonet
Otto Rokka (s. 1993) on suomalainen näyttelijä. Hän on näytellyt muun muassa Suomen Kansallisteatterissa.
Ura

Rokka valmistui Teatterikorkeakoulusta näyttelijäksi keväällä 2022. Ennen teatterikoulua hän opiskeli Lahden kansanopiston teatterilinjoilla vuosina 2014–2017. Rokan näyttämörooleja Suomen Kansallisteatterissa ovat esimerkiksi Aapo Palolan osa näytelmässä Dosentit ja Birkin osa fantasiaseikkailussa Ronja, ryövärintytär. Rokka on näytellyt myös Turun Kaupunginteatterissa, jossa hän teki kirjailija Clifford Bradshaw'n roolin musikaalissa Cabaret.
Rokka soittaa kitaraa ja pianoa. Hänen äänialansa on baritoni.
Rokka on näytellyt muutamassa lyhytelokuvassa, kuten Otto Kylmälän ohjaamassa 14-minuuttisessa fiktiossa Barcelona (2019).
Aiheesta muualla

Kouvolan Sanomat: Kouvolan teatterin vierailuesitys Monologit haastoi teatterikorkeakoulun opiskelijat esittämään tekstejä Tove Janssonista Antti Holmaan
Helsingin Sanomat: Puhumisen voima ja viisi muuta oivallusta
Keskipohjanmaa: Ykspihlajan kesäteatterissa tänä kesänä nähty Otto Rokka loisti Bolla-näytelmässä
Operation Freakout

Operaatio Freakoutiin liittyvää liittovaltion poliisin käsiinsä saamaa dokumentaatiota.
Operation Freakout (Operation PC Freakout) oli amerikkalaisten skientologien salainen toimi, jolla se pyrki tekemään vaarattomaksi journalisti ja kirjailija Paulette Cooperin. Syynä tähän oli Cooperin harjoittama julkinen kritiikki skientologiakirkkoa kohtaan. Yhdysvaltain skientologiakirkon GO-osasto teki tai teetätti monta muutakin salaista operaatiota 1970-luvulla skientologien vastustajia kohtaan, kunnes osasto hajotettiin liittovaltion poliisin pidätettyä monia skientologiakirkon johtohenkilöitä 1970-luvun lopuilla.
Vastatoimet Paulette Cooperia kohtaan

Cooper alkoi tutkia skientologiakirkon toimia 1968 ja julkaisi Queen-lehdessä skientologeja jyrkästi arvostelevan artikkelin vuonna 1969.
Skientologit pyrkivät ensin häiritsemällä ja oikeustoimin estämään Paulette Cooperin paljastuskirjana pidetyn vuoden 1971 The Scandal of Scientologyn  levityksen. Vuoden 1972 alussa skientologit pyrkivät hankkimaan tietoja Cooperista, jotta tätä voitaisiin "käsitellä".  Cooperia häirittiin mm. puhelimella ja naapureille lähetetyin syytöskirjein. Häirintä Cooperia vastaan oli käynnissä, ja Cooper vastasi skientologien oikeusjuttuun vaatien korvauksia häneen kohdistuvasta häirinnästä, mihin skientologit vastasivat kiihdyttämällä toimiaan. Cooperin puhelinnumeroa levitettiin ja annettiin ymmärtää tämän olevan prostituoitu. Joku liitti Cooperin pornopostituslistalle. Tähän viittasi myös Cooperin naapureille levitetty tieto, että Cooperilla olisi seksitauti. Cooper sai myös nimettömiä tappouhkauksia.
Skientologit hankkivat joulukuussa 1972 murtautumalla Cooperin asunnosta kirjoitusvälineet, joilla kirjoitettiin pommiuhkauksia muun muassa skientologiakirkkoa vastaan. Näin saatiin tekaistuksi syyte Cooperia vastaan. Seurannut oikeustaistelu kulutti Cooperin rahat, vaikka syyte lopulta raukesikin 1975.
Itse operaatio Freakout olisi ollut Cooperin lavastaminen arabimaan konsulaattia vastaan tehdyn pommiuhkauksen tekijäksi. Ennen operaation aloittamista FBI kuitenkin pääsi skientologien jäljille. Vuonna 1977 skientologien edustaja kertoi poliisille, että Cooper oli ollut tarkoitus raivata pois kirkkoa arvostelemasta sulkemalla hänet joko vankilaan tai mielisairaalaan.
Skientologit ovat monta muutakin kertaa häirinneet vastustajiaan raskaasti. Kirkon virallisten tietojen mukaan häiritsijät ovat aina toimineet omin päin ja heidät on erotettu skientologiakirkosta.
Kirjallisuutta

Rawitch, Robert: Scientology Critics Assail Aggressiveness of Church. Los Angeles Times, 28.8.1978.
Welkos, Robert W.: Burglaries and Lies Paved a Path to Prison Los Angeles Times.  24.6.1990. Viitattu 8.2.2008.
Ortega, Tony: Double Crossed Phoenix New Times.  23.12.1999. Village Voice Media. Arkistoitu 6.9.2012. Viitattu 8.2.2008.
Evans, Jim: Scientology Inc. Sacramento News & Review.  23.8.2001. Viitattu 8.2.2008.
Cooper, Paulette: Looking over my shoulder, The Inside Account of the Story That Almost Killed Me: The Scandal of the Scandal of Scientology. Määritä julkaisu!June 23, 2007.  (Shortened version (Arkistoitu – Internet Archive))
Olavi Sipilä

Vuorineuvos Olavi Sipilä (1984)
Olavi Yrjö Kustaa Sipilä (1914–1998) oli suomalainen pääjohtaja. Hän oli Tuottajain Lihakeskuskunnan toimitusjohtaja 1964–1977 ja pääjohtaja vuonna 1977, jolloin hänen seuraajakseen tuli Eino Niemistö
Aiheesta muualla

Kuka kukin on 1978 (Runeberg.org)
Ostalgia

DDR-t-paitoja myytävänä Berliinissä vuonna 2004.
Ostalgia (saks. Ostalgie) on termi, joka kuvaa ihmisten nostalgisia tunteita elämää entistä Saksan demokraattista tasavaltaa (DDR) kohtaan. Sana on muodostettu yhdistämällä sanat Ost (itä) ja Nostalgie (nostalgia).
Berliinin muurin murruttua vuonna 1989 ja Saksan jälleenyhdistyessä seuraavana vuonna suurin osa itäsaksalaisista otti riemuiten vastaan uudenlaisen vapauden ja länsimaisen kulutuskulttuurin. Itäsaksalaiset tuotteet eivät pärjänneet kilpailussa ja suurin osa niistä katosi markkinoilta. Mutta monien itäsaksalaisten pettyessä ”wesseihin” ja elämään yhdistyneessä Saksassa nousivat nostalgiset tunteet DDR:ää kohtaan pintaan.
Ostalgiasta onkin tullut kannattavaa liiketoimintaa. On tehty muun muassa monia DDR:stä kertovia elokuvia, kuten Wolfgang Beckerin ohjaama draamakomedia Good bye, Lenin! (2003). Lisäksi vanhaa DDR:läistä musiikkia on julkaistu runsaasti cd-uusintapainoksina. Ostalgia on myös näkynyt itäsaksalaisten autojen, Trabantin ja Wartburgin suosion ja arvostuksen nousuna.
Sanaa ostalgia käytetään nykyisin kuvaamaan myös muiden itäblokkilaisten, erityisesti puolalaisten, nostalgisia tuntemuksia kommunistiseen aikaan.
Aiheesta muualla

Kuvia tai muita tiedostoja aiheesta Ostalgia Wikimedia Commonsissa
DDR-keräilijä Juhani Seppovaara etsimässä entisen Itä-Saksan aikaisia tavaroita Yle Vintti. Viitattu 26.5.2019.
Holopainen, Simo: Suomalaisilla kaapit täynnä käyttökelpoisia DDR-tavaroita Ilta-sanomat.  27.12.2013. Viitattu 26.5.2019.
Onnela

Onnela tarkoittaa seuraavia:
Paikkoja, rakennuksia ja yrityksiä

Onnela, työväentalo Euran Sorkkisissa
Onnela, Haapajärven kaupunginosa
Onnela, Haminan kaupunginosa
Onnela, Imatran kaupunginosa
Onnela, Joutsenon kaupunginosa
Onnela, Kajaanin kaupunginosa
Onnela, Karstulan kunnanosa
Onnela, rautakautinen hautaröykkiö Piikkiössä
Onnela, Pyhännän kunnanosa
Onnela, Rantasalmen kunnanosa
Onnela, Suonenjoen kaupunginosa
Onnela, historiallinen rakennus Hämeenlinnassa
Onnela, historiallinen koulurakennus Joensuussa
Onnela, historiallinen rakennus Tuusulan Rantatiellä
Onnela, ravintola- ja yökerhoketju
Sukunimi

Greta Onnela (1019–1957), uimahyppääjä
Markus Onnela (s. 1936), varatuomari ja poliitikko
Samuli Onnela (1938–2018), historioitsija ja maakunta-arkiston johtaja
Muita merkityksiä

Onnela, televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Onnela”, voi hakea sivunnimihaulla, laajalla sivunnimihaulla tai tekstihaulla.
Otto Romanowski

| Otto Romanowski> Henkilötiedot |
| --- | --- |
Syntynyt: 16. lokakuuta 1952 (ikä 71) Heinola
Kansalaisuus:  Suomi
Ammatti:  säveltäjä, apulaisprofessori
Muusikko
Tyylilajit:  Elektroninen musiikki
Aiheesta muualla
Kotisivut
  [ Muokkaa Wikidatassa ] [ ohje ]  
Otto Romanowski (s. 16. lokakuuta 1952 Heinola) on suomalainen elektroniseen musiikkiin erikoistunut säveltäjä, joka toimii apulaisprofessorina Sibelius-akatemiassa. Häntä pidetään Erkki Kurenniemen ja Henrik Otto Donnerin ohella yhtenä suomalaisen elektronisen musiikin uranuurtajista. Romanowski on myös ollut mukana Dimensio-taiteilijaryhmässä ja levyttänyt Jarmo Sermilän kanssa nimellä Duo Dimensio.
Diskografia

Dimensio (1988)
Other Reflections (yhdessä Patrick Koskin ja Jarmo Sermilän kanssa, 1994)
Images of Sound (1997)
Survey of Sounds (1997)
Technogourmet (Duo Dimensio, 2001)
Aiheesta muualla

Tekijähaku › 'Romanowski Otto' › haun tulokset Fono-äänitetietokanta. Viitattu 20.10.2020.
Lindfors, Jukka: Otto Romanowski esittelee musiikkimikron Yle Elävä arksito.  10.11.2009. Viitattu 20.10.2020.
Säveltäjänä Suomessa – Otto Romanowskin puheenvuoro Yle Klassinen.  14.10.2015. Viitattu 20.10.2020.
Romanowski, Otto hakuteoksessa Uppslagsverket Finland (2012). (ruotsiksi)
Operation Stealth

| Operation Stealth |
| --- | --- |
Kehittäjä:  Delphine Software
Julkaisija:  Interplay Entertainment
Säveltäjä:  Jean Baudlot
Julkaistu:  1990
Lajityyppi:  seikkailupeli
Pelimuoto:  yksinpeli
Alusta:  Amiga, Atari ST, DOS
Jakelumuoto:  Levyke
Lisää peliartikkeleitaVideopelien teemasivulla
Operation Stealth (Yhdysvalloissa nimellä 007: James Bond - The Stealth Affair) on Delphine Softwaren kehittämä seikkailupeli. Peli on julkaistu vuonna 1990 Amigalle, Atari ST:lle ja DOS:lle.
Pelaaminen

Peli on kokonaan hiirellä ohjattu. Verrattuna saman kehittäjän aiempaan peliin Future Warsiin esineitä voi yhdistää pelaajan inventaariossa ja apuna on suurennuslasi johtolankojen etsimistä varten.
Yhdysvaltalaisessa julkaisussa päähenkilön nimi on muutettu John Glamesistä James Bondiksi.
Vastaanotto

Peli on saanut Amiga Format -lehden arvostelussa arvosanaksi 90%.
Mikrobitin Jukka Tapanimäki antoi pelin Amiga-versiolle 89 pistettä sadasta.
Aiheesta muualla

Operation Stealth MobyGamesissa (englanniksi)
Operation Stealth Hall of Light -sivustolla (englanniksi)
Othello (täsmennyssivu)

Othello tai Otello voi tarkoittaa ainakin seuraavia:
Othello, William Shakespearen näytelmä ja sen päähenkilö
Otello, Gioacchino Rossinin säveltämä ooppera
Otello, Giuseppe Verdin säveltämä ooppera
Othello, Antonin Dvořákin säveltämä alkusoitto
Othello, Orson Wellesin elokuva vuodelta 1952
Othello, vuoden 1965 elokuva
Othello, Franco Zeffirellin elokuva vuodelta 1986
othello, lautapeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Othello”, voi hakea sivunnimihaulla, laajalla sivunnimihaulla tai tekstihaulla.
Original Pirate Material

| Original Pirate Material The Streets |
| --- | --- | --- |

Studioalbumin tiedot
 Äänitetty : 2001-02, Lontoo
 Julkaistu: 25. maaliskuuta 2002
 Formaatti: LP, digitaalinen, CD
 Tuottaja(t): Mike Skinner
 Tyylilaji: hip hop, UK garage
 Kesto: 47.24
 Levy-yhtiö: Locked On, 679
The Streets muut julkaisut
|   | Original Pirate Material 2002 | A Grand Don't Come for Free 2004 |
Singlet albumilta Original Pirate Material
 ”Has It Come to This” Julkaistu: 8. lokakuuta 2001  ”Let's Push Things Forward” Julkaistu: 15. huhtikuuta 2002  ”Weak Become Heroes” Julkaistu: 22. heinäkuuta 2002  ”Don't Mug Yourself” Julkaistu: 21. lokakuuta 2002
Original Pirate Material on brittiläisen muusikko ja tuottaja Mike Skinnerin ensimmäinen albumi The Streets -taiteilijanimellä, jonka julkaisi Locked On Records ja 679 Recordings 25. maaliskuuta 2002. Albumilta julkaistiin neljä singleä: "Has It Come to This", "Let's Push Things Forward", "Weak Become Heroes" ja "Don't Mug Yourself".
Albumi tunnetaan parhaiten omalaatuisesta UK garage-vaikutteisesta tuotannostaan ja sanoituksista, jotka käsittelevät tavallisia ja arkipäiväisiä tapahtumia. Sitä pidetään ajankuvauksena Lontoon kaupungista 2000-luvun alussa.
Albumin kansikuvassa esiintyvä rakennus sijaitsee Lontoon Islingtonissa, City Road -kadulla. Albumin kansikuvan on ottanut saksalainen valokuvaaja Rut Blees Luxembourg.
Kappaleet

Turn the Page – 3.15
Has It Come to This – 4.04
Let's Push Things Forward – 3.51 (feat. Kevin Mark Trail)
Sharp Darts – 1.33
Same Old Thing – 3.22 (feat. Kevin Mark Trail)
It's Too Late – 4.10
Too Much Brandy – 3.02
Don't Mug Yourself – 2.39
Who Got the Funk? – 1.50
The Irony of It All – 3.29
Weak Become Heroes – 5.33
Who Dares Wins – 0.34
Stay Positive – 6.16
Arvostelut

NME:
Pitchfork: 7.9/10
Operaatioanalyysi

Operaatioanalyysi on toisen maailmansodan loppuvaiheissa 1944–1945 kehittynyt suunnittelun menetelmä, jonka tarkoituksena oli optimoida Yhdysvaltain ilmavoimien ja Kuninkaallisten ilmavoimien douhetistinen, strateginen ilmapommitustoiminta optimaalisesti Suur-Saksan valtakunnan alueelle. Koska kyse oli logistisesta suunnittelusta, siitä tuli toisen maailmansodan jälkeen myös liiketaloustieteellinen laskentatoimen osa-alue, jolla pyrittiin parantamaan tavaroiden markkinointiin liittyvää jakeluverkostoa. Operaatioanalyysissä käytetään matemaattisina apuvälineinä muun muassa lineaarista optimointia, peliteoriaa ja jonoteoriaa.
Ollaanko jo valmiita?

| Ollaanko jo valmiita?> Are We Done Yet? |
| --- | --- |

Ohjaaja:  Steve Carr
Käsikirjoittaja:  Hank Nelken
Perustuu:  Elokuvaan Sekamelskahuvila, jonka käsikirjoitus on Melvin Frankin ja Norman Panaman ja hahmojen luojat Steven Gary Banks ja Claudia Grazioso
Tuottaja:  Ice Cube Matt Alvarez Ted Hartley Todd Garner
Säveltäjä:  Teddy Castellucci
Kuvaaja:  Jack Green
Leikkaaja:  Craig P. Herring
Lavastaja:  Nina Ruscio
Koreografi:  Paul Becker
Erikoistehosteet:  James G. Fisher
Pääosat:  Ice Cube Nia Long John C. McGinley Aleisha Allen Philip Daniel Bolden
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures Revolution Studios RKO Pictures Cube Vision
Levittäjä:  Sony Pictures Releasing
Ensi-ilta:   4. huhtikuuta 2007  26. syyskuuta 2007 (DVD)
Kesto:  92 minuuttia
Alkuperäiskieli:  englanti
Edeltäjä:  Ollaanko jo perillä?
Aiheesta muualla
IMDb 
Elonet
AllMovie
Infobox OKNimi-testi OK: 
Ollaanko jo valmiita? (engl. Are We Done Yet?) on vuonna 2007 ensi-iltansa saanut komedia, joka on elokuvan Ollaanko jo perillä? jatko-osa. Pääroolissa nähdään Ice Cube. Elokuva on uudelleenfilmatisointi Cary Grant -komediasta Sekamelskahuvila (Mr. Blanding Builds His Dream House, 1948).
Rooleissa

| 0 | 1 | 2 |
| --- | --- | --- |
|  Ice Cube   | … |   Nick Persons   |
|  Nia Long   | … |   Suzanne Persons   |
|  John C. McGinley   | … |   Chuck Mitchell, Jr.   |
|  Aleisha Allen   | … |   Lindsey Persons   |
|  Philip Daniel Bolden   | … |   Kevin Persons   |
|  Tahj Mowry   | … |   Danny Pulu   |
|  Dan Joffre   | … |   Billy Pulu   |
|  Pedro Miguel Arce   | … |   Georgie Pulu   |
|  Linda Kash   | … |   Mrs. Rooney   |
|  Hayes MacArthur   | … |   Jimmy the Bartender   |
|  Magic Johnson   | … |   Magic Johnson   |
|  Colin Strange   | … |   Colin Persons   |
|  Gavin Strange   | … |   Ty Persons   |
|  Jonathan Katz   | … |   Mr. Rooney   |
Ollako vai eikö, siinä pulma

Hamlet, 1879
“Ollako vai eikö, siinä pulma” (englanniksi To be, or not to be, that is the question) on sitaatti William Shakespearen tragediasta Hamlet – Tanskan prinssi, 3. näytös, 1. kohtaus (suom. Yrjö Jylhä 1955). Tällä lauseella näytelmän sankari Hamlet aloittaa kuuluisan monologinsa, jossa hän pohtii itsemurhan tekemistä. Vaikka hän tuntee voimakasta kuolemankaipuuta ja haluaisi lopettaa tuskansa ja nukkua pois, se ei ole mahdollista kuolemaan kätkeytyvän tuntemattoman hämmentäessä mieltä. Tämä ”valju epäröinti” tekee meistä pelkureita, joiden kaikki hankkeet valuvat tyhjiin, pohdiskelee Hamlet monologissaan.
Hamletin yksinpuhelu on länsimaisen kulttuurin eräs siteeratuimmista kohtauksista. Sen ensimmäistä lausetta lainataan usein tilanteissa, joissa ollaan ihmiselämän eksistentiaalisten peruskysymysten ja vaikeiden ratkaisujen äärellä.  Populaarikulttuurin kuvastoissa monologi on liitetty usein virheellisesti ns. hautausmaakohtaukseen (5. näytös 1. kohtaus), jossa Hamlet tarttuu edesmenneen hovinarri Yorickin pääkalloon lausuen: ”Voi Yorick parka! – Minä tunsin hänet…“.
Monologin teksti

| --- | --- |
Englanninkielinen teksti: Paavo Cajanderin suomennos (1879):
 To be, or not to be, that is the question:  Whether 'tis nobler in the mind to suffer  The slings and arrows of outrageous fortune,  Or to take arms against a sea of troubles,  And by opposing, end them? To die: to sleep;    No more; and by a sleep to say we end  The heart-ache and the thousand natural shocks  That flesh is heir to, ’tis a consummation  Devoutly to be wish’d. To die, to sleep;  To sleep: perchance to dream: ay, there’s the rub;    For in that sleep of death what dreams may come  When we have shuffled off this mortal coil,  Must give us pause: there’s the respect  That makes calamity of so long life;  For who would bear the whips and scorns of time,    The oppressor’s wrong, the proud man’s contumely,  The pangs of despised love, the law’s delay,  The insolence of office and the spurns  That patient merit of the unworthy takes,  When he himself might his quietus make    With a bare bodkin? who would fardels bear,  To grunt and sweat under a weary life,  But that the dread of something after death,  The undiscover’d country from whose bourn  No traveller returns, puzzles the will    And makes us rather bear those ills we have  Than fly to others that we know not of?  Thus conscience does make cowards of us all;  And thus the native hue of resolution  Is sicklied o’er with the pale cast of thought,    And enterprises of great pith and moment  With this regard their currents turn awry,  And lose the name of action. – Soft you now!  The fair Ophelia! Nymph, in thy orisons  Be all my sins remember’d.:  Ollako vai ei olla, siinä pulma:   Jalompaa onko hengen kärsiä   Kaikk' inhan onnen iskut sekä nuolet   Vai käydä miekkaan tuskain merta vastaan,   Lopettain kaikki? – Kuolla, – nukkua,   Ei muuta; – luulla, uness' että päättyy   Tuhannet kiusat nuo ja sieluntuskat,   Nuo lihan perinnöt, – se loppu hartaast'   Ois halattava. Kuolla, nukkua: –   Nukkua! kenties uneksia? – siinä   Se vastus. Millaiset lie unet kuolon,   Kun poiss' on maalliset nuo ahdistukset,   Se arveluttaa. Ja nuo arvelukset   Ne elon kurjuutta niin pitkittävät.   Ken kärsis ajan ilkkua ja vitsaa,   Hylätyn lemmen tuskaa, korskan pilkkaa,   Vääryyttä sortajan, lain väännellystä,   Virastoit' ylpeitä ja potkuja,   Joit' ansiokkaat epatoilta saavat,   Jos puukon tutkaimella suoran tehdä   Vois elämästään? Ken nuo haitat kärsis   Ja hikois, voihkais elon kuorman alla,   Jos pelko, mitä tulee kuolon maassa, –   Tuoss' salatussa, jost' ei matkamiesi   Palaja ykskään, – niin ei huumais mieltä,   Ett' ennen kärsimme nää tietyt vaivat,   Kuin uusiin riennämme, joit' emme tunne?   Näin pelkureiks meit' omatunto saattaa,   Ja päätöksemme luonnonraittiin muodon   Mietinnän kalvas karva sairaaks muuttaa,   Ja innokkaat ja ytimekkäät hankkeet   Uraltaan luistavat tuost' arvelusta   Ja teon nimen kadottavat. – Vaiti!   Ihana Ophelia!  Nainen, sulje   Rukouksiisi rikokseni kaikki.
Olavi Sortta

Israel Olavi Sortta (sukunimi vuoteen 1932 Sahlbom; 23. joulukuuta 1896 Turku – 30. maaliskuuta 1968) oli suomalainen arkkitehti.
Sortan vanhemmat olivat turkulainen nahkurimestari Johan Fredrik Sahlbom ja Johanna Jakobina Karlsson. Hän pääsi ylioppilaaksi Turun suomalaisesta yhteiskoulusta 1916 ja valmistui 1932 diplomiarkkitehdiksi Teknillisestä korkeakoulusta. Sortta opiskeli myös Hannoverin teknillisessä korkeakoulussa 1919–1920.
Sortta työskenteli 1920-luvulla useissa yksityisissä arkkitehtitoimistoissa. Hän oli arkkitehtina puolustusministeriön rakennusosastolla 1929–1949 ja sen jälkeen hän oli rakennushallituksen yliarkkitehtina vuodesta 1949 alkaen ja seminaarien rakennustoimikunnan johtajana vuodesta 1953 alkaen.
Rakennuksia

Helsingin sokeainyhdistyksen talo, Pengerkatu 11, Helsinki 1928
Viipurin sotilassairaala 1931
Tilkan sotilassairaala 1936
Kadettikoulun uudisrakennus, Santahamina 1939 (suunnittelussa avustivat arkkitehdit Kyllikki Halme ja Irma Paasikallio)
Helsingin Lastenlinna 1938–1948 (yhdessä Otto Flodinin, Kaarlo Borgin ja Elsi Borgin kanssa)
Invalidien ammattioppilaitos Westend, Espoo
Mikkelin maakunta-arkisto, Mikkeli 1953
Puolangan kirkko 1954
Tilkan sotilassairaalan laajennusosa  1965
Aiheesta muualla

Kuvia tai muita tiedostoja aiheesta Olavi Sortta Wikimedia Commonsissa
Viipurin uusi sotilassairaala. Laatuaan Pohjoismaiden suurin, tarkoituksenmukaisin ja hienoin, Hakkapeliitta, 12.07.1932, nro 28, s. 12, Kansalliskirjaston digitaaliset aineistot
Olavi Sortta: Korian pioneerikoulu, 1936, Kouvola.